ai4bharat/Pralekha huggingface dataset:
பாதுகாப்பு அமைச்சகம்
2023 ஆம் ஆண்டு ‘படைவீடு திரும்புதல்’ விழாவில் செவ்வியல் ராகங்களை அடிப்படையாகக் கொண்ட இந்திய இசை இசைக்கப்படும்
புது தில்லியின் மையப்பகுதியில் உள்ள வரலாற்றுச் சிறப்புமிக்க விஜய் சதுக்கத்தில் 2023, ஜனவரி 29 அன்று நடைபெறவுள்ள இந்த ஆண்டின் 'படைவீடு திரும்புதல் ' விழா இந்திய செவ்வியல் ராகங்களை அடிப்படையாகக் கொண்ட இந்திய இசையின் சுவையுடையதாக இருக்கும். இந்த விழாவில் குடியரசுத் தலைவரும் முப்படைகளின் தலைமைத் தளபதியுமான திருமதி திரௌபதி முர்மு பங்கேற்பார். ராணுவம், கப்பற்படை, விமானப்படை மற்றும் மாநில காவல்துறை மற்றும் மத்திய ஆயுதக் காவல் படை ஆகியவற்றின் இசைக்குழுக்களால் மனதைக் கவரும், கால் தட்டவைக்கும் 29 இந்திய இசை இசைக்கப்படும்.
பிரதமர் திரு நரேந்திர மோடி, பாதுகாப்பு அமைச்சர் திரு ராஜ்நாத் சிங் ஆகியோர் கலந்து கொள்ளும் இவ்விழாவில், 3,500 உள்நாட்டு ஆளில்லா விமானங்கள் அடங்கிய நாட்டின் மிகப்பெரிய ட்ரோன் ஷோவும் நடைபெறும். ரைசினா மலைகளின் மீது நடைபெறும் அற்புதமான ட்ரோன் ஷோ மாலை நேர வானத்தை ஒளிரச் செய்யும், மென்மையான ஒத்திசைவு மூலம் எண்ணற்ற தேசிய உருவங்கள்/நிகழ்வுகள் உருவாக்கப்படும்.
வடக்கு மற்றும் தெற்கு பிளாக்கின் முகப்பில் நடைபெறஉள்ள படைவீடு திரும்புதல் விழா 2023-ன் போது முதன்முறையாக, முப்பரிமாண  பலகோணக் காட்சிப்படுத்தலுக்கு ஏற்பாடு செய்யப்படும்.
ஒவ்வொரு ஆண்டும் நான்கு நாட்கள் நீடிக்கும் குடியரசு தின விழாவின் நிறைவைக் குறிப்பது படைவீடு திரும்புதல். நிறங்கள் மற்றும் தரநிலைகள் அணிவகுத்து நடத்தப்படும்போது இது தேசத்தின் பெருமிதமாக வெளிப்படுகிறது.
பெருந்திரளான இசைக்குழுக்களால் நிகழ்த்தப்படும் தனித்துவமான இந்த விழா, 1950 களின் முற்பகுதியில் இந்திய ராணுவத்தின் மேஜர் ராபர்ட்ஸ் உள்நாட்டில் உருவாக்கியதன் தோற்றத்தைக் குறிக்கிறது. இது பல நூற்றாண்டுகள் பழமையான இராணுவ பாரம்பரியத்தைக் குறிக்கிறது. சூரியன் மறையும்போது துருப்புக்கள் சண்டையை நிறுத்தி, தங்கள் ஆயுதங்களை உறைகளுக்குளிட்டு போர்க்களத்தை விட்டு வெளியேறி, படைவீடு திரும்பும் இசையுடன் முகாம்களுக்குத் திரும்புவர். நிறங்கள் மற்றும் தரநிலைகள் மூடப்பட்டிருக்கும் மற்றும் கொடிகள் இறக்கப்பட்டிருக்கும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
115 சிறப்பு மாவட்டங்களில் குறு, சிறு, நடுத்தரத் தொழில்துறை தடம் பதித்து மேம்படுத்தப்படுவதை கட்கரி வலியுறுத்தினார்.
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி இன்று, இந்தியத் தொழில்கள் கூட்டமைப்பு ஏற்பாடு செய்த இந்தியா @75 உச்சி மாநாடு: இயக்கம் 2022 என்ற நிகழ்ச்சியில் உரையாற்றினார். நாட்டின் 115 அடையாளம் காணப்பட்ட சிறப்பு மாவட்டங்களில் குறு, சிறு, நடுத்தரத் தொழில்துறையின்  இருப்பை மேம்படுத்துவதற்கான அவசரத் தேவை உள்ளது என்றார். மொத்த உள்நாட்டு உற்பத்தியில் அவர்களின் பங்களிப்பு தற்போது மிகக் குறைவு, ஆனால் அவர்கள் மீது கவனம் செலுத்தப்பட்டால், இவை வேலைவாய்ப்பை பெரிய அளவில் மேம்படுத்தலாம்.
மிகச்சிறிய அலகுகளை, அவற்றின் குறுந்தேவைகளுக்கு வழங்குவது தொடர்ப்பாக குறு சிறு, நடுத்தரத் தொழிற்துறை வரம்பின் கீழ் சேர்ப்பதற்கான ஒரு திட்டத்தின் மீது அரசாங்கம் செயல்பட்டு வருவதாக அமைச்சர் தெரிவித்தார். சமீபத்தில், குறு, சிறு, நடுத்தரத் தொழிற்துறை  சற்றே விரிவுபடுத்தப்பட்டு, 50 கோடி வரை முதலீட்டு மதிப்புள்ள தொழில் மற்றும் 250 கோடி வரை விற்றுமுதல் ஆகியவை குறு, சிறு, நடுத்தரத் தொழிற்துறையின்  புதிய வரையறையில் உள்ளடக்கப்பட்டுள்ளன. மேலும், ஆகியவை குறு, சிறு, நடுத்தரத் தொழிற்துறையின்  கீழ் உற்பத்தி மற்றும் சேவைத் துறைகள் இரண்டிற்கும் ஒத்த வரையறைகளை வழங்குவதன் மூலம் ஒன்றிணைக்கப்பட்டுள்ளன.
நாட்டின் ஒட்டுமொத்தப் பொருளாதார நிலையை மேம்படுத்துவதற்கான யோசனைகளையும், பரிந்துரைகளையும் பகிர்ந்து கொள்ளுமாறு இந்தியக் கைத்தொழில் பிரதிநிதிகளின் கூட்டமைப்புக்கு திரு.கட்கரி அழைப்பு விடுத்தார். சீனாவின் உதாரணத்தை அவர் மேற்கோள் காட்டிய அவர், அங்கு முதல் 10 வணிகப் பிரிவுகள் அந்நாட்டின் ஏற்றுமதியில் 70 சதவீதம் பங்களித்ததை சுட்டிக் காட்டினார். தொழில்நுட்ப மேம்பாட்டின் மூலம் குறு, சிறு, நடுத்தரத் தொழிற்துறையில்  புதிய ஏற்றுமதி வழிகளையும் இந்தியா காணலாம். இது ஏராளமான துணைத் தொழில்களையும் வளர்க்க உதவும், என்றார்.
வங்கிகளின் உத்தரவாதத்  தேவையை நீக்கும் பாதைகளைக் காப்பீடு செய்வதற்கான ஒரு திட்டத்தை உருவாக்குமாறு திரு.கட்கரி CII பிரதிநிதிகளை கேட்டுகொண்டார். இது சாலைத் திட்டங்களுக்கு நிதி மூடுவதையும், நிதி திரட்டுவதையும் துரிதப்படுத்தும், இதன் மூலம் திட்டப்பணி வேகமாக முடிவடையும். நாட்டில் சாலை சூழ்நிலை எவ்வாறு மாறுகிறது என்பதை அவர் விரிவாக எடுத்துக் கூறிய அவர், இது ஏற்கனவே முன்மொழியப்பட்ட 22 புதிய பசுமை எக்ஸ்பிரஸ்வே திட்டங்களை மேலும் மேம்படுத்தும் என தெரிவித்தார்.
வணிகம் மற்றும் தொழில்துறை அமைச்சகம்
வளரும் நாடுகளில் உள்ள சிறிய பால்பண்ணைகளை கூடுதல் உற்பத்தியுடன், நீடிக்கவல்ல, தரம் மிக்க, லாபகரமானதாக மாற்றுவதற்கான, நீடித்த முயற்சிகளை மேற்கொள்ள வழிகாட்டுமாறு சர்வதேச பால்வள கூட்டமைப்பை திரு பியூஷ் கோயல் கேட்டுக் கொண்டுள்ளார்.
வளரும் நாடுகளில் உள்ள சிறிய பால்பண்ணைகளை கூடுதல் உற்பத்தியுடன், நீடிக்கவல்ல, தரம் மிக்க, லாபகரமானதாக மாற்றுவதற்கான, நீடித்த முயற்சிகளை மேற்கொள்ள வழிகாட்டுமாறு சர்வதேச பால்வள கூட்டமைப்பை மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் கேட்டுக் கொண்டுள்ளார். கிரேட்டர் நொய்டாவில் இன்று சர்வதேச பால்வள கூட்டமைப்பில் உலக பால்வள உச்சிமாநாடு 2022-ல் அவர் உரையாற்றினார்.
பண்ணை அளவில் ஆராய்ச்சி மேற்கொள்ள இந்தியாவில் நிபுணர்களின் சிறிய குழு ஒன்றை நிறுவுவதற்கான சாத்தியக் கூறு பற்றி ஆய்வு செய்யுமாறு சர்வதேச பால்வள கூட்டமைப்பை வலியுறுத்திய அவர், இந்தியாவின் மாறுபட்ட பருவநிலைகளை, ஆய்வு செய்து தீர்வுகளை ஏற்படுத்த வேண்டும் என்றும் இது உலக தரங்களுடன் உலகளாவிய கரியமில வாயு வெளியேற்ற விதிகளையும் ஒழுங்குபடுத்த நமக்கு உதவும் என்றும் தெரிவித்தார். “தீர்வின் பகுதியாக இருக்கவே இந்தியா விரும்புகிறது, பிரச்சனையில் அல்ல என்பதை உங்களுக்கு நான் உறுதியாக கூறுவேன்” என்று அவர் குறிப்பிட்டார்.
உலகின் பால் பொருட்களின் மிகப் பெரிய உற்பத்தியாளராக இருக்கும் இந்தியாவின் நிலையை எடுத்துரைத்த அமைச்சர், உலகின் பால் உற்பத்தியில், சுமார் நான்கில் ஒரு பங்கு இந்தியாவில் உள்ளது என்று கூறினார். மகத்தான சர்வதேச ஈடுபாடு, அரசு, கூட்டுறவுத்துறை மற்றும் விவசாயிகளால் மேற்கொள்ளப்படும் உறுதியான முன்முயற்சி ஆகியவற்றால் வரும் ஆண்டுகளில் உலகளாவிய பால்சந்தையில் இந்தியாவின் பங்கு கணிசமான அளவு அதிகரிக்கும் என்று திரு பியூஷ் கோயல் நம்பிக்கை தெரிவித்தார். இது இந்தியாவின் சிறு மற்றும் நடுத்தர விவசாயிகளுக்கு மாபெரும் பயனை தரும் என்றும் அவர்களுக்கு அதிகம் தேவைப்படும் கூடுதல் வருவாயை வழங்கும் என்றும் அவர்களின் குழந்தைகளுக்கு சிறந்த ஊட்டச்சத்துக்கு வழி வகுக்கும் என்றும் அவர் கூறினார். பால் உற்பத்தியில் மூன்றில் ஒரு பங்கு தங்களின் குடும்ப நுகர்வுக்காக விவசாயிகளால் பயன்படுத்தப்படுகிறது என்றும் அவர் கூறினார்.
நேர்மையான விவாதங்கள் நடந்த போது வளரும் நாடுகளின் அக்கறைகள் குறித்து வளர்ச்சி அடைந்த நாடுகளின் பல பகுதிகள் மிகவும் உணர்வுவயப்பட்டதாக இருந்தன என்றும் அவர் தெரிவித்தார். ஆஸ்திரேலிய அரசுடன் பொருளாதார ஒத்துழைப்பு மற்றும் வர்த்தக ஒப்பந்தத்தில் கையெழுத்திட இந்தியா பேச்சுவார்த்தை நடத்தும் போது இருந்த நிலையை உதாரணமாக அவர் குறிப்பிட்டார். வளர்ச்சியடைந்த நாடுகளில் இயந்திரமயமாக்கப்பட்ட பால்வள தொழில்துறையுடன் இந்தியாவின் பால்பண்ணைத் தொழில் துறையை ஒப்பிடும் எந்த பகுப்பாய்வாக இருப்பினும், நீடிக்கவல்லதாக மாறும்போது இந்தியா வெற்றியாளராக வரும் என்று அமைச்சர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1859591
தொழிலாளர் மற்றும் வேலைவாய்ப்பு அமைச்சகம்
உள்ளூர் பகுதிகளில் பணிபுரியும் தினக்கூலித் தொழிலாளர்கள்
அமைப்புசாரா தொழிலாளர் சமூகப் பாதுகாப்புச் சட்டம், 2008ன் படி,  உயிர் மற்றும் ஊனமடைதல் பாதுகாப்பு,  உடல்நலம் மற்றும் மகப்பேறு சலுகைகள்,  முதியோர் பாதுகாப்பு மற்றும்  மத்திய அரசால் நிர்ணயிக்கப்படும் வேறு எந்த சலுகைகள் தொடர்பான விஷயங்களில் பொருத்தமான நலத் திட்டங்களை வகுத்து தினக்கூலி தொழிலாளர்கள் உட்பட அமைப்புசாரா துறை தொழிலாளர்களுக்கு சமூகப் பாதுகாப்பை வழங்குவது அரசின் கடமையாகும்.
பிரதமரின் ஜீவன் ஜோதி பீம யோஜனா, பிரதமரின் சுரக்ஷா பீம யோஜனா ஆகியவற்றின் மூலம் ஆயுள் மற்றும் ஊனமுற்றோர் காப்பீடு வழங்கப்படுகிறது.
ஆயுஷ்மான் பாரத்-பிரதமரின் மக்கள் ஆரோக்கிய திட்டம் 27 சிறப்பு மருத்துவமனைகளில் 1949 சிகிச்சை நடைமுறைகளுக்கு ஏற்ப இரண்டாம் நிலை மற்றும் மூன்றாம் நிலை பராமரிப்பு மருத்துவமனையில் அனுமதிக்கப்படுவதற்குத் தகுதியான குடும்பத்திற்கு ஆண்டுக்கு ரூ.5 லட்சம் சுகாதார காப்பீட்டை வழங்குகிறது. இது முற்றிலும் ரொக்கமில்லா மற்றும் காகிதமில்லா திட்டமாகும். 2011 ஆம் ஆண்டின் சமூக, பொருளாதார, சாதிக் கணக்கெடுப்பின்  அடிப்படையில் கிராமப்புறங்கள் மற்றும் நகர்ப்புறங்களில் 11 தொழில் வகைமைகள் மூலம் இத்திட்டத்தின் பயனாளிக் குடும்பங்கள் அடையாளம் காணப்பட்டுள்ளன.
பிரதமரின் ஷ்ரம் யோகி மான்-தன் ஓய்வூதியத் திட்டத்தின் மூலம் 60 வயதை அடைந்த பின் மாதாந்திர ஓய்வூதியமாக ரூ.3,000/- முதியோர் பாதுகாப்புக்கு வழங்கப்படுகிறது.
குறைந்தபட்ச ஊதியச் சட்டம், 1948 இன் கீழ் குறைந்தபட்ச ஊதியத்தை வழங்குதல் குறைந்தபட்ச ஊதியத்தின் ஒரு பகுதியாக வாழ்க்கைச் செலவுப் படியை வழங்குகிறது. இதன்படி, பணவீக்கத்திலிருந்து குறைந்தபட்ச ஊதியத்தைப் பாதுகாக்க தொழில்துறை தொழிலாளர்களுக்கான நுகர்வோர் விலைக் குறியீட்டின் அடிப்படையில் ஒவ்வொரு ஆண்டும் ஏப்ரல் 1 முதல் அக்டோபர் 1 வரை ஆறு மாதங்களுக்கு ஒரு முறை குறைந்தபட்ச ஊதியச் சட்டத்தின் அடிப்படை விகிதங்களில் மாறும் அகவிலைப்படி  எனப்படும் வாழ்க்கைச் செலவுப் படியை மத்திய அரசு திருத்தி அமைக்கிறது.
சமீபத்தில், குறைந்தபட்ச ஊதியச் சட்டம், 1948 இன் விதிகள் 2019 ஆம் ஆண்டின் ஊதியக் குறியீட்டின் கீழ் மறுசீரமைக்கப்பட்டு இணைக்கப்பட்டுள்ளன, மேலும் அதில் நிர்ணயிக்கப்பட்ட குறைந்தபட்ச ஊதியத்தின் கூறுகளும் வாழ்க்கைச் செலவுப் படியை வழங்குகின்றன. மேலும், குறைந்தபட்ச ஊதியச் சட்டம், 1948 இன் கீழ் வழங்கப்பட்டுள்ளபடி, திட்டமிடப்பட்ட வேலைகளுக்கு மட்டுப்படுத்தப்பட்ட குறைந்தபட்ச ஊதியத்தை கட்டுப்படுத்துவதில் இருந்து முன்னேறுகிறது.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி இன்று . மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மத்திய பணியாளர் தேர்வாணையம்
இந்திய பொருளாதார பணி/இந்திய புள்ளியியல் பணி தேர்வு, 2020-ன் இறுதி முடிவுகள்
2020 அக்டோபர் 16 முதல் 18 வரை மத்திய அரசுப் பணியாளர் தேர்வாணையம்  நடத்திய இந்திய பொருளாதார பணி/இந்திய புள்ளியியல் பணி தேர்வு, 2020-ன் எழுத்து தேர்வு முடிவுகளின் அடிப்படையிலும், 2021 ஏப்ரல் மற்றும் ஜூலை மாதங்களில் நடைபெற்ற நேர்முக தேர்வுகளின் அடிப்படையிலும், இந்திய பொருளாதார பணி மற்றும் இந்திய புள்ளியியல் பணியில் நியமிக்கப்படுவதற்காக மதிப்பெண்களின் அடிப்படையில் பரிந்துரைக்கப்பட்ட தேர்வர்களின் பட்டியல் வெளியிடப்பட்டுள்ளது.
இந்திய பொருளாதார சேவையில் உள்ள 15 பணியிடங்களில் பொதுப்பிரிவினருக்கு ஆறும், பொருளாதாரத்தில் நலிவுற்றோருக்கு இரண்டும், இதர பிற்படுத்தப்பட்டோருக்கு மூன்றும், பட்டியல் பிரிவினருக்கு இரண்டும், பழங்குடியினருக்கு இரண்டும் ஒதுக்கப்பட்ட வேண்டும்.
இந்திய புள்ளியியல் சேவையில் உள்ள 50 பணியிடங்களில் பொதுப்பிரிவினருக்கு 25-ம், பொருளாதாரத்தில் நலிவுற்றோருக்கு ஐந்தும், இதர பிற்படுத்தப்பட்டோருக்கு 12-ம், பட்டியல் பிரிவினருக்கு ஐந்தும், பழங்குடியினருக்கு மூன்றும் ஒதுக்கப்பட வேண்டும்.
இந்திய பொருளாதார சேவையில் உள்ள 15 பணியிடங்களுக்கு பொதுப்பிரிவினர் ஆறு நபர்களும், பொருளாதாரத்தில் நலிவுற்றோர் இரண்டு நபர்களும், இதர பிற்படுத்தப்பட்டோர் மூன்று நபர்களும், பட்டியல் பிரிவினர் இரண்டு நபர்களும், பழங்குடியினர் இரண்டு நபர்களும் பரிந்துரைக்கப்பட்டுள்ளனர்.
இந்திய புள்ளியியல் சேவையில் உள்ள 50 பணியிடங்களுக்கு பொதுப்பிரிவினர் 17 நபர்களும், பொருளாதாரத்தில் நலிவுற்றோர் எட்டு நபர்களும், இதர பிற்படுத்தப்பட்டோர் 17 நபர்களும், பட்டியல் பிரிவினர் 5 நபர்களும், பழங்குடியினர் 3 நபர்களும் பரிந்துரைக்கப்பட்டுள்ளனர்.
www.upsc.gov.in எனும் இணையதளத்தில் தேர்வு முடிவுகளை காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740874
நிதி அமைச்சகம்
கொவிட்-19 பெருந்தொற்றுக்கு எதிரான போராட்டத்தில் இந்திய பொருளாதாரத்திற்கு ஆதரவளிக்கும் வகையில் ரூ. 6,28,993 கோடி மதிப்பிலான ஊக்கத் தொகுப்பை மத்திய நிதியமைச்சர் திருமதி நிர்மலா சீதாராமன் அறிவித்துள்ளார்.
இதன் விவரங்களை இங்கே காணலாம்
(Visitor Counter : 255
சுகாதாரம் மற்றும் குடும்ப நலத்துறை அமைச்சகம்
தலசீமியாவால் பாதிக்கப்பட்ட பின்தங்கிய நோயாளிகள் பயன்பெறும் வகையில், இரண்டாம் கட்ட தலசீமியா பால் சேவா யோஜனா திட்டத்தை அமைச்சர் டாக்டர் ஹர்ஷவர்தன் தொடங்கி வைத்தார்
தலசீமியாவால் பாதிக்கப்பட்ட பின்தங்கிய நோயாளிகள் பயன்பெறும் வகையில், இரண்டாம் கட்ட தலசீமியா பால் சேவா யோஜனா திட்டத்தை இன்று காணொலிக் காட்சி வாயிலாக மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன் தொடங்கி வைத்தார்.
கோல் இந்தியா நிறுவனத்தின் சமூகப் பணியாக கடந்த 2017ஆம் ஆண்டு தொடங்கப்பட்ட இந்த திட்டத்தின் மூலம் தலசீமியா மற்றும் சிக்கில் செல் நோயாளிகளுக்கு ரத்தத்தில் உள்ள ஸ்டெம் செல் மாற்று சிகிச்சை வழங்கப்பட்டு வருகின்றன.
நிகழ்ச்சியில், லக்னோ சண்டிகர் டெல்லி கொல்கத்தா மற்றும் டெல்லியில் உள்ள மருத்துவமனைகளில் 135 குழந்தைகளுக்கு இலவசமாக இந்த மாற்றுச் சிகிச்சையளித்த மருத்துவர்களுக்கு அமைச்சர் டாக்டர் ஹர்ஷ வர்தன் பாராட்டுக்களைத் தெரிவித்தார்.
இதுபோன்ற சிகிச்சைகளை மேற்கொள்வதற்காக மக்கள் தங்கள் பூர்வீக நிலங்களையும் சொத்துக்களையும் விற்று பணம் ஈட்டுவதாக அமைச்சர் தெரிவித்தார். இதனை உணர்ந்து பிரதமர் திரு நரேந்திர மோடி ஆயுஷ்மான் பாரத்- பிரதான் மந்திரி ஜன் அரோக்ய யோஜன திட்டத்தைத் துவக்கி இருப்பதாக அவர் கூறினார்.
ஏபிளாஸ்டிக் அனிமியா என்று அழைக்கப்படும் ஒரு வகையான இரத்தச் சோகை நோயால் பாதிக்கப்பட்ட 200 நோயாளிகளுக்கும் இந்தத் திட்டத்தின் கீழ் சிகிச்சை வழங்கப்படும் என்றும் அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664398
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 139.70 கோடியைக் கடந்தது
நாட்டில் கடந்த 24 மணி நேரத்தில் 70,17,671 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 139.70 கோடியைக்  கடந்தது. 1,47,94,783 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 6,960 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,08,926. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 56 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,495 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 78,291ஆக உள்ளது; இது கடந்த 576 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.23 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,05,775 கொவிட் பரிசோதனைகள் செய்யப்பட்டன. இதுவரை சுமார் 66.86 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 39 நாட்களில் 1 சதவீதத்திற்கும் குறைவாக நீடித்து, தற்போது 0.59 சதவீதமாக உள்ளது. தினசரித் தொற்று விகிதம் 0.62 சதவீதமாக பதிவாகியுள்ளது. இந்த எண்ணிக்கை தொடர்ந்து 80 நாட்களாக 2 சதவீதத்திற்குக் கீழே 115 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784480
அறிவியல் மற்றும் தொழில்நுட்பத்துறை
எதிர்காலத்தில் வாழ்க்கையின் அனைத்து அம்சங்களிலும் அறிவியல், தொழில்நுட்பத்தின் தாக்கமும் ஆளுகையும் இருக்கும்: பேராசிரியர் அசுதோஷ் சர்மா
எதிர்காலத்தில் கல்வி, சுகாதாரம், பொருளாதாரம், நிர்வாகம் உள்ளிட்ட அனைத்திலும் அறிவியல் மற்றும் தொழில்நுட்பத்தின் தாக்கமும் ,ஆளுகையும் இருக்கும் என்று அறிவியல் மற்றும் தொழில்நுட்பத் துறையின் முன்னாள் செயலாளர் பேராசிரியர். அசுதோஷ் சர்மா கூறினார்.
‘எதிர்காலத்தின் சுருக்கமான வரலாறு: அறிவியல் மற்றும் தொழில்நுட்பத்தின் பார்வையில்’ என்ற தலைப்பில் அறிவியல் தொழில்நுட்பம் மற்றும் உயிரி தொழில்நுட்ப துறைச் செயலாளர் டாக்டர். ரேணு ஸ்வரூப் ஏற்பாடு செய்த சொற்பொழிவில் பேசிய பேராசிரியர் அசுதோஷ் சர்மா, இயந்திரவியல், பொருள்கள், இயந்திரங்கள் , உற்பத்தி மற்றும் மனிதர்கள் ஆகிய ஐந்தும் அறிவியல் மற்றும் தொழில்நுட்பத்தின் அடித்தளமாகவும் பாதையாகவும் இருக்கும் என்றும், மனம் என்ன விரும்புகிறதோ அதுவாக அறிவியல் மற்றும் தொழில்நுட்பம் இருக்கும் என்றும் கூறினார்.
இன்று அறிவியலும், தொழில்நுட்பமும் ஒவ்வொரு நபரின் வாழ்க்கையின் ஒரு அங்கமாக மாறிவிட்டது என்று கூறிய அவர், எதிர்காலம் அறிவியல் மற்றும் தொழில்நுட்பத்தைச் சார்ந்து இருக்கப் போகிறது, அதன் தாக்கம் எல்லாவற்றிலும் இருக்கும் என்று கூறினார்.
“50 ஆண்டுகளுக்கு முன்பு தொழில்நுட்பக் கண்ணோட்டத்தில் நாங்கள் தொழில்நுட்பத்தைப் பார்த்தோம், ஆனால் இன்று சமூகத்தின் கண்ணோட்டத்தில் நாம் தொழில்நுட்பத்தைப் பார்க்கிறோம், மக்கள் அதன் மையத்தில் இருக்கிறார்கள். எதிர்காலம் தொழில்நுட்பங்களின் ஒருங்கிணைப்பில் உள்ளது,” என்று அவர் கூறினார்.
“தேவைகள் ஆரோக்கியமானதாக இருக்க வேண்டும், சிறந்த வாழ்க்கைத்தரத்தைப் பெறுவதற்கானதாக அது இருக்க வேண்டும், சமத்துவத்துடன் இணைக்கப்பட வேண்டும், கற்றுக்கொண்டு செயல்படுத்துவதற்கானதாக இருக்க வேண்டும்,” என்று பேராசிரியர் அசுதோஷ் சர்மா மேலும் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758979
----
(Visitor Counter : 258
திறன் மேம்பாடு மற்றும் தொழில் முனைவோர் அமைச்சகம்
அனைத்து தேசிய திறன் பயிற்சி நிறுவனங்களையும் கொவிட்-19க்கான தனிமைப்படுத்தப்பட்ட மையங்களாக மாற்ற தயார்படுத்துகிறது, திறன் மேம்பாடு மற்றும் தொழில் முனைதல் அமைச்சகம்
திறன் முன்னேற்ற மற்றும் தொழில் முனைதல் அமைச்சக ஊழியர்கள் குறைந்தது ஒரு நாள் ஊதியத்தை பிரதமரின் கேர்ஸ் நிதிக்கு வழங்குகிறார்கள்
நாவல் கொரோனா வைரஸ்  பரவலைத் தடுக்க அரசின் தயார்நிலையின் ஒரு பகுதியாக, நாடெங்கிலும் உள்ள அனைத்து தேசிய திறன் பயிற்சி நிறுவனங்களையும், அவைகளின் விடுதிகளையும் தனிமைப்படுத்தப்பட்ட மையங்களாக மாற்றுவதற்கு, திறன் மேம்பாடு மற்றும் தொழில் முனைதல் அமைச்சகம் முடிவெடுத்துள்ளது. இந்தத் தொற்று நோயைக் கட்டுப்படுத்துவதற்காக மக்களிடையே சமூக இடைவெளியை ஊக்கப்படுத்துவதற்கு நாடு முழுவதும் மூன்று வாரங்களுக்கு பொது முடக்கத்துக்கு வழி வகுத்துள்ள மத்திய அரசின் தயார் முயற்சிகளோடு ஒத்துழைப்பதற்காக இந்த முடிவை அமைச்சகம் எடுத்துள்ளது.
ஸ்கில் இந்தியா திட்டத்தின் கீழ் பல்வேறு நிகழ்ச்சிகளின் மூலம் சுகாதாரப் பயிற்சிகள் அளிக்கப்பட்டுள்ள ஒரு லட்சம் பேரின் பட்டியலையும் சுகாதார மற்றும் குடும்ப நல அமைச்சகத்திடம், திறன் மேம்பாடு மற்றும் தொழில் முனைதல் அமைச்சகம் அளித்துள்ளது. பல்வேறு பணி வகைகளில் பயிற்சி அளிக்கப்பட்டுள்ள இவர்கள், நோய்ப் பரவலைத் தடுப்பதற்கான முயற்சிகளுக்கும், சிகிச்சைக்கும், தனிமைப்படுத்தப்பட்டுள்ள அல்லது மருத்துவமனைகளில் உள்ள பாதிக்கப்பட்ட நபர்களைப் பார்த்துக் கொள்ளும் முயற்சிகளுக்கும் வலு சேர்ப்பார்கள்.
அதோடு, 2,000 சுகாதாரப் பயிற்சியாளர்கள் மற்றும் 500 சுகாதார மதிப்பீட்டாளர்களின் பட்டியலும் சுகாதார மற்றும் குடும்ப நல அமைச்சகத்திடம் பகிரப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196.45 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196.45 கோடிக்கும் அதிகமான  டோஸ்கள் செலுத்தப்பட்டுள்ளன. 2,54,02,207 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.58 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.19 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.60 சதவீதமாக உள்ளது. கடந்த 24 மணி நேரத்தில் 9.862 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,25,055.
இந்தியாவில் கடந்த 24 மணி நேரத்தில் 12,249 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,10,623 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.88 கோடி . வாராந்திரத் தொற்று 2.90 சதவீதமாக உள்ளது. தினசரித் தொற்று விகிதம் 3.94 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836129
கப்பல் போக்குவரத்து அமைச்சகம்
கடலோர நீர்வழிகள் மூலம் சரக்குப் போக்குவரத்து
நீர்வழிகள் மூலம் போக்குவரத்தை மேம்படுத்த அரசு மேற்கொண்ட முயற்சிகளுக்கு பலன் கிட்டியுள்ளது. உள்நாட்டு நீர்வழிப் போக்குவரத்து மற்றும் கடலோர நீர்வழிகள் மூலம் சரக்குகள் போக்குவரத்து அதிகரித்துள்ளது. கடலோர நீர்வழிகள் இணைக்கப்பட்ட, தேசிய நீர்வழிகள் மூலம் சரக்குப் போக்குவரத்து அதிகரித்துள்ளது. 2014-15- காலகட்டத்துடன் ஒப்பிடுகையில் 2020-21-ல் இது 2.76 மடங்கு அதிகரித்துள்ளது.
தேசிய நீர்வழிகள் குறித்த உள்நாட்டு நீர்வழிகள் போக்குவரத்து வளர்ச்சி விகிதம் 2009-2010-ம் ஆண்டு முதல் 2013-14 ஆண்டு வரை 1.5 சதவிகிதமாக இருந்தது. இந்த வளர்ச்சி விகிதம் 2020-21 ஆண்டில் 13.5 சதவீதமாக உள்ளது. இது 2019-20- விகிதத்தை விட அதிகமாகும்.
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு சர்பானந்த சோனோவால் மாநிலங்களவையில் எழுத்து மூலம் அளித்த பதிலில் இந்த தகவல் தெரிவிக்கப்பட்டுள்ளது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பசு அறிவியல் குறித்த தேர்வு : தேசிய காமதேனு ஆயோக் அறிவிப்பு
நாட்டிலுள்ள அனைத்து கல்லூரிகளிலும், பல்கலைக்கழகங்களிலும் காமதேனு இருக்கை அல்லது காமதேனு கல்வி மையம் அல்லது காமதேனு ஆய்வு மையம் ஆகியவற்றை நிறுவும் நடவடிக்கை அனைவராலும் பாராட்டப்பட்டு, நாடு முழுவதும் வேகமெடுத்து வருகிறது.
நாட்டுப் பசுக்கள் குறித்து இளம் மாணவர்களிடையேயும், மக்களிடையேயும் விழிப்புணர்வை அதிகரிக்கும் வகையில், பசு அறிவியல் குறித்த புத்தகங்களை அனைவருக்கும் கிடைக்க செய்யவும், “காமதேனு கவு-விஞ்ஞான் பிரச்சார்-பிரசார் எக்ஸாமினேஷன்” என்னும் தேர்வை நடத்தவும் தேசிய காமதேனு ஆயோக் முன்வந்துள்ளது.
பசுக்கள் குறித்த ஆர்வத்தை அனைத்து இந்தியர்களிடையே ஏற்படுத்தவும், பசுக்களின் அதிகம் அறியப்படாத நன்மைகளையும், தொழில் வாய்ப்புகளையும் குறித்து அறியச் செய்யவும் இது வழி வகுக்கும்.
2021 பிப்ரவரி 25 அன்று இந்த இணையவழித் தேர்வு நாடு முழுவதும் நடத்தப்படும். இது குறித்த மேலும் தகவல்கள், அதிகாரப்பூர்வ இணைய தளங்களான http://kamdhenu.gov.in and http:// kamdhenu.blog ஆகியவற்றில் விரைவில் பதிவேற்றப்படும்.
ஆங்கிலம், இந்தி மற்றும் 12 பிராந்திய மொழிகளில் 100 மதிப்பெண்களுக்கு இந்த ஒரு மணி நேரத் தேர்வு நான்கு கட்டங்களாக நடைபெறும். அவை-  ஆரம்ப வகுப்புகள் முதல் எட்டாம் வகுப்பு வரை,  ஒன்பதாம் வகுப்பில் இருந்து 12-ஆம் வகுப்பு வரை,  கல்லூரி மாணவர்களுக்காக, மற்றும்  பொதுமக்களுக்காக ஆகும். இந்த தேர்வுக்கு, தேசிய காமதேனு ஆயோக்கின் இணைய தளமான “kamdhenu.gov.in” / “kamdhenu.blog” –ல் பதிவு செய்யலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686299
நிதி அமைச்சகம்
ஒருங்கிணைந்த போக்குவரத்து திட்டத்தை மேகாலயாவில் செயல்படுத்துவதற்காக இந்தியா மற்றும் உலக வங்கிக்கு இடையே 120 மில்லியன் டாலர் கடன் ஒப்பந்தம்
ஒருங்கிணைந்த போக்குவரத்து திட்டத்தை மேகாலயாவில் செயல்படுத்துவதற்காக இந்தியா மற்றும் உலக வங்கிக்கு இடையே 120 மில்லியன் டாலர் கடன் ஒப்பந்தம் இன்று கையெழுத்தானது.
இந்திய அரசு, மேகாலயா அரசு மற்றும் உலக வங்கி ஆகியவற்றுக்கிடையே செய்து கொள்ளப்பட்டுள்ள ஒப்பந்தத்தின் மூலம் மேகாலயா மாநிலத்தின் போக்குவரத்து துறை நவீனப்படுத்தப்பட்டு, மேம்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674088